Diari Oficial de la Generalitat Valenciana


Sumari del DOGV 5900, del 25-11-2008 (2008/13706)

Assumpte civil 000079/2008. Notificació de la sentència a Complemento Export, SL, i Javier Gregorio Sanz.
---------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13786


Data del document
:   22-10-2008

Organisme emissor
:   Jutjat de Primera Instància Número 4 de Nules

Tipus de document
:   Edicte

Descriptors 

:   * sistema judicial

Assumpte civil 000079/2008. Notificació de la sentència a Complemento Export, SL, i Javier Gregorio Sanz. [2008/13365]  
Notificació de rebel·lia a la part demandada  
En el judici ordinari 000079/2008 que es tramita en este Jutjat, promogut per Robert James Thirlby, contra Complemento Export, SL, i Javier Gregorio Sanz, sobre ordinaris, mitjançant la sentència dictada el 10 de juliol de 2008, i de conformitat amb el que disposa l'article 16.3 de la Llei 1/2000, d'Enjudiciament Civil (LECn), s'ha declarat la rebel·lia de la part demandada, atés que no han pogut ser localitzats. La sentència té l'encapçalament i dispositiva, literalment, com es diu:  
«Sentència  
Nules, 10 de juliol de 2008  
Lourdes Noverques Martínez, jutgessa del Jutjat de Primera Instància i Instrucció número 4 de Nules, ha vist estes actuacions de judici ordinari, que se segueixen davant d'este Jutjat amb el número 79 de l'any 2008, a instàncies de Robert James Thirlby, representat per la procuradora Ana Serrano Calduch i assistit pel lletrat Luis Herranz Ramia, contra la mercantil Complemento Export, SL, i contra Javier Gregorio Sanz, ambdós en situació processal de rebel·lia.   
Dispositiva  
Amb l'estimació substancial de la demanda interposada per la procuradora Ana Serrano Calduch, en nom i representació de Robert James Tbirlby, enfront de la mercantil Complemento Export, SL, i enfront de Javier Gregorio Sanz, ambdós en situació processal de rebel·lia, declare resolt el contracte signat, en data 3 de març de 2006, entre les persones que són part d'este procediment; en conseqüència, condemne els codemandats esmentats a restiuir, amb caràcter solidari, a la part actora la suma lliurada en ocasió de la signatura del contracte declarat resolt; és a dir, la quantitat de vint mil cent noranta euros i vint cèntims (20.190,20), més els interessos legals per la quantitat esmentada produïts des de la data de la interpel·lació extrajudicial; tot això fent condemna expressa en costes als codemandats.  
Notifiqueu esta sentència a les parts, fent-los saber que hi poden interposar un recurs d'apel·lació, que, si pertoca, caldrà preparar davant d'este mateix Jutjat dins dels cinc dies següents als de la seua notificació.  
Porteu l'original al llibre de sentències.  
Esta és la sentència, de què s'expedirà una testimoniança per a incorporar-la a les actuacions, que pronuncia, mana i firma Lourdes Noverques Martínez, jutgessa del Jutjat de Primera Instància i Instrucció número 4 de Nules.  
Publicació. La sentència anterior va ser donada, llegida i publicada per la jutgessa que la va dictar en el seu moment. En done fe».  
Cosa que es notifica per edictes a les persones demandades en compliment del que disposa l'article 156.4 de la LECn, amb l'advertiment que no es tornarà a efectuar cap notificació més, llevat la de la resolució que pose fi al procés.  
Nules, 22 d'octubre de 2008.- El secretari judicial: Manuel Palacios Benítez.